**ОБЩИНСКА ИЗБИРАТЕЛНА КОМИСИЯ – ГЛАВИНИЦА, ОБЛАСТ СИЛИСТРА**

ул. „Витоша” 44, ет. 1, гр. Главиница, обл. Силистра; тел.: 0887648031; e-mail: oik1907@cik.bg

**Р Е Ш Е Н И Е**

**№ 55-МИ**

Главиница, 05.10.2019

ОТНОСНО: Разглеждане на писмо с Изх. № МИ-15-599/ 01.10.2019 г. на ЦИК.

На основание чл. 87, ал.1 от ИК общинска избирателна комисия Главиница

Като разгледа от фактическа страна обстоятелствата, както следва:

1.ОИК Главиница е сезирана с писмо Изх. № МИ-15-599/ 01.10.2019 г. на ЦИК, с което комисията е уведомена за наличие на несъответствия, възникнали след получен списък с писмо с Вх. № МИ-04-03-85/30.09.2019 г. на ЦИК от ГД „ГРАО“ в МРРБ. В резултат на тази проверка и в изпълнение на решение № 966-МИ / 05.09.2019 г. на ЦИК е установено, че в приложения към писмото е посочено в графа несъответствия, че кандидатът Хюсеин Муталиб Хамди е без постоянен или настоящ адрес в общината.

2.В писмото на ЦИК се указва, че в срок не по-късно от 18:00 ч. на 01.10.2019 г. ОИК Главиница следва да се произнесе с решение за наличието на предпоставки за заличаване на регистрацията на кандидата, което е постановено в разпоредбата на чл. 87, ал. 1, т. 15 от ИК.

3.ОИК Главиница след входиране на предложението за регистрация на кандидатски листи за общински съветници и кандидатска листа за кмет на община подадени от ПП „ГЕРБ“, е направила служебна проверка по чл. 414, ал. 2 от ИК, с което се установи , че адресът на кандидата е с. Звенимир, ул. „Втора“, № 20, общ. Главиница, обл. Силистра.

4.ОИК Главиница направи служебна проверка в „ГРАО“ общ. Главиница, от която установи, че кандидатът от дата 12.09.2019 г. е с регистрация отговаряща на декларирания адрес. Също така е установено, че от 19.09.2019 г. е заличена адресната регистрация на кандидата по постоянен адрес в с. Звенимир, ул. „Десета“, № 10, на който кандидатът е регистриран от 04.09.2000 г. и заличен също от дата 19.09.2019 г. настоящ адрес в гр. Главиница, ул. „Оборище“, № 58, ет. 1, ап. 1, регистриран от дата 17.04.1998 г. кандидатът е бил общински кмет от 2011-2015 г. и общински съветник от 2015 г. до 2019 г.

5.На базата на тези данни ОИК Главиница с Решение № 45-МИ/24.09.2019 г. и с Решение № 46-МИ/ 24.09.2019 г. е регистрирала кандидата за участие в местните избори в кандидатска листа за общински съветници и кандидатска листа за кмет на община.

6.Кандидатът фигурира в секция № 312 с. Звенимир в избирателния списък публикуван от общинска администрация гр. Главиница.

Въз основа на гореизложените факти, след получените указания за заличаване на регистрацията, на 01.10.2019 г. е сезирана ЦИК с искане за повторна проверка от ГД „ГРАО“ към МРРБ на кандидата Хюсеин Муталиб Хамди.

Към днешна дата 05.10.2019 г., 11:00 ч. в ОИК Главиница не са постъпили допълнителни указания от ЦИК.

Предвид гореизложеното ОИК Главиница счита, че не са нарушени изискванията на чл. 397, ал. 1 от ИК.

Въз основа на тези факти и данни ОИК Главиница

**Р Е Ш И:**

1. Отказва заличаването на Хюсеин Муталиб Хамди като кандидат за кмет на община Главиница и като кандидат за общински съветник в община Главиница
2. Потвърждава одобрения образец на бюлетина за кмет на община Главиница с Решение № 52-МИ / 30.09.2019 г. на ОИК Главиница.

Решението подлежи на обжалване пред Централната избирателна комисия в тридневен срок от обявяването му.

**ПРЕДСЕДАТЕЛ:**

*Венцислав Маринов*

**СЕКРЕТАР:**

*Азиме Касим*

Обявено на: ......................... Архивирано на: ...................

Час: ...............................

1. ............................ 1. ............................
2. ............................ 2. ..........................